Dánartíðni vegna brjóstakrabbameins hefur lækkað mjög og batahorfur aukist síðustu áratugi. Eftir því sem þjóðin eldist má þó gera ráð fyrir fleiri krabbameinstilfellum. Bleiki dagurinn er í dag.
Dánartíðni vegna brjóstakrabbameins hefur lækkað mjög og batahorfur eru meiri en undir lok tuttugustu aldar. Laufey Tryggvadóttir forstöðumaður rannsókna og skráningarseturs Krabbameinsfélagsins segir batahorfur á Íslandi þó ekki hafa aukist sambærilega og annars staðar á Norðurlöndunum.
Langalgengasta krabbameinið er brjóstakrabbameinið það hefur verið að aukast nýgengi þar mjög lengi en virðist eiginlega vera að hætta að aukast núna og dánartíðnin hefur lækkað mjög mikið.
Það eru sem sagt miklar líkur á að læknast ef að maður fær brjóstakrabbamein
Nýgengi jókst stöðugt þar til fyrir um sjö árum. Unnt er að koma í veg fyrir fjórðung brjóstakrabbameina með lífsstílsbreytingum. Áfengi, ofþyngd og hreyfingarleysi auka áhættu. Brjóstagjöf verndar.
Áttatíu og sjö prósent kvenna sem greinast með brjóstakrabbamein eru á lífi fimm árum eftir að þær greinast og þykja það mjög góðar batahorfur.
Áhættan eykst með aldri og eftir því sem þjóðin eldist má því gera ráð fyrir fleiri tilfellum, að sögn Laufeyjar.
Ef konur verða varar við einkenni eiga þær að leita á Brjóstamiðstöðina á Landspítalanum. Laufey segir mikilvægt að fylgjast vel með hvað veldur því að munur er á batahorfum eftir brjóstakrabbamein hér á landi miðað við önnur Norðurlönd.
Það er faghópur að vinna með okkur hérna hjá Krabbameinsfélaginu faghópur lækna upp á Landspítala hjúkrunarfræðinga sem er að skoða þetta mál. Það þarf bara alltaf að vera á tánum. Við viljum hafa bestu horfur hér og höfum verið það alveg í toppi í heiminum sko
Dánartíðni vegna brjóstakrabba hefur lækkað mjög og batahorfur aukist síðustu áratugi. Eftir því sem þjóðin eldist má þó gera ráð fyrir fleiri krabbameinstilfellum. Bleiki dagurinn er í dag.